Ilmoitus muun muassa Intiasta peräisin olevan polyeteenitereftalaattikalvon (PET-kalvon) tuontiin sovellettavia polkumyyntitoimenpiteitä koskevan osittaisen välivaiheen tarkastelun vireille panemisesta



Virallinen lehti nro C 281 , 22/11/2003 s. 0004 - 0005



Ilmoitus muun muassa Intiasta peräisin olevan polyeteenitereftalaattikalvon (PET-kalvon) tuontiin sovellettavia polkumyyntitoimenpiteitä koskevan osittaisen välivaiheen tarkastelun vireille panemisesta (2003/C 281/03) Komissio on vastaanottanut osittaista välivaiheen tarkastelua koskevan pyynnön neuvoston asetuksen (EY) N:o 384/96(1), jäljempänä "perusasetus", sellaisena kuin se on viimeksi muutettuna neuvoston asetuksella (EY) N:o 1972/2002(2), 11 artiklan 3 kohdan mukaisesti. 1. Tarkastelupyyntö Pyynnön ovat esittäneet seuraavat yhteisön tuottajat: Du Pont Teijin Films, Mitsubishi Polyester Film GmbH, Toray Plastics Europe SA ja Nuroll SpA, jäljempänä "pyynnön esittäjät". 2. Tuote Tarkasteltavana oleva tuote on Intiasta peräisin oleva polyeteenitereftalaattikalvo (PET-kalvo), jäljempänä "tarkasteltavana oleva tuote", joka normaalisti luokitellaan CN-koodeihin ex 3920 62 19 ja ex 3920 62 90. Nämä CN-koodit annetaan ainoastaan ohjeellisina. 3. Voimassa olevat toimenpiteet Tällä hetkellä voimassa olevat polkumyyntitoimenpiteet ovat lopullisen polkumyyntitullin käyttöönotosta muun muassa Intiasta peräisin olevan polyeteenitereftalaattikalvon tuonnissa annetulla neuvoston asetuksella (EY) N:o 1676/2001(3) käyttöön otettu lopullinen polkumyyntitulli ja komission päätöksellä 2001/645/EY(4) hyväksytyt sitoumukset. 4. Tarkastelun perusteet Pyynnön esittäjät ovat toimittaneet tietoja, joiden mukaan toimenpiteiden muoto ei ole enää tehokas vahingollisen polkumyynnin poistamiseksi. Pyynnön esittäjät väittävät, että sen jälkeen, kun vähimmäistuontihintoihin perustuvat sitoumukset hyväksyttiin, asianomaisten viejien myymien tuotteiden valikoima on kasvanut varsinkin teknisesti kehittyneemmällä kalvolla, mistä syystä tietyt minimihinnat, joita voidaan soveltaa tuotteisiin, eivät enää vastaa tuotteiden todellista arvoa. Näin ollen toimenpiteet eivät ole teknisen kehityksen vuoksi enää riittäviä. Tästä syystä sitoumusten ei katsota enää riittävän poistamaan vahingollisen polkumyynnin vaikutukset. Niinpä pyynnön esittäjät pyytävät toimenpiteiden muotoa koskevaa tarkastelua. 5. Menettely Kuultuaan neuvoa-antavaa komiteaa komissio on päättänyt, että on olemassa riittävä näyttö osittaisen välivaiheen tarkastelun vireille panemiseksi, mistä syystä se panee perusasetuksen 11 artiklan 3 kohdan nojalla vireille tarkastelun, joka rajoittuu koskemaan toimenpiteiden muotoa. Tutkimuksessa arvioidaan tarvetta muuttaa nykyisten toimenpiteiden muotoa. a) Kyselylomakkeet Saadakseen tutkimuksensa kannalta välttämättöminä pitämänsä tiedot komissio lähettää kyselylomakkeet intialaisille vientiä harjoittaville tuottajille ja Intian viranomaisille. Nämä tiedot ja asiaa tukeva näyttö on toimitettava komissiolle tämän ilmoituksen 6 kohdan a alakohdassa asetetussa määräajassa. b) Tietojen kerääminen ja osapuolten kuuleminen Kaikkia asianomaisia osapuolia pyydetään esittämään näkökantansa, toimittamaan kyselyä täydentäviä tietoja ja esittämään asiaa tukeva näyttö. Nämä tiedot ja asiaa tukeva näyttö on toimitettava komissiolle tämän ilmoituksen 6 kohdan a alakohdassa asetetussa määräajassa. Komissio voi lisäksi kuulla asianomaisia osapuolia, jos ne pyytävät sitä ja osoittavat, että niiden kuulemiseen on olemassa erityisiä syitä. Tällainen pyyntö on esitettävä tämän ilmoituksen 6 kohdan b alakohdassa asetetussa määräajassa. 6. Määräajat a) Osapuolten ilmoittautuminen ja täytettyjen kyselylomakkeiden ja muiden tietojen toimittaminen Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava komissiolle, esitettävä näkökantansa ja toimitettava täytetyt kyselylomakkeet tai muut tiedot 40 päivän kuluessa tämän ilmoituksen julkaisemisesta Euroopan unionin virallisessa lehdessä, jollei toisin ilmoiteta. Huomiota pyydetään kiinnittämään siihen, että useimpien perusasetuksessa säädettyjen menettelyllisten oikeuksien käyttö edellyttää asianomaisen osapuolen ilmoittautumista edellä mainitussa määräajassa. b) Kuuleminen Asianomaiset osapuolet voivat myös pyytää saada tulla komission kuulemiksi samassa 40 päivän määräajassa. 7. Kirjalliset huomautukset, kyselylomakkeiden vastaukset ja kirjeenvaihto Asianomaisten osapuolten on esitettävä kaikki huomautuksensa ja pyyntönsä kirjallisina (ei sähköisessä muodossa, ellei toisin ilmoiteta), ja niissä on oltava asianomaisen osapuolen nimi, osoite, sähköpostiosoite sekä puhelin-, faksi- ja/tai teleksinumero. Kaikkiin asianomaisten osapuolten luottamuksellisina toimittamiin kirjallisiin huomautuksiin, mukaan luettuina tässä ilmoituksessa pyydetyt tiedot, täytettyihin kyselylomakkeisiin ja kirjeenvaihtoon pannaan merkintä "Limited"(5), ja niihin liitetään perusasetuksen 19 artiklan 2 kohdan mukaisesti ei-luottamuksellinen yhteenveto, joka varustetaan merkinnällä "For inspection by interested parties" (asianomaisten tarkasteltaviksi). Komission yhteystiedot: European Commission Directorate General for Trade Directorate B Office: J-79 5/16 B - 1049 Brussels Faksi (32-2) 295 65 05 Teleksi COMEU B 21877. 8. Yhteistyöstä kieltäytyminen Jos asianomainen osapuoli kieltäytyy antamasta tai ei muutoin toimita tarvittavia tietoja määräajassa tai merkittävällä tavalla vaikeuttaa tutkimusta, päätelmät, jotka voivat olla myönteisiä tai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti. Jos todetaan, että asianomainen osapuoli on toimittanut vääriä tai harhaanjohtavia tietoja, näitä tietoja ei oteta huomioon ja tällaisten tietojen sijasta voidaan käyttää käytettävissä olevia tietoja. Jos asianomainen osapuoli ei toimi yhteistyössä tai toimii vain osittain yhteistyössä ja päätelmät tämän vuoksi perustuvat käytettävissä oleviin tietoihin 18 artiklan mukaisesti, lopputulos voi olla osapuolelle vähemmän suotuisa kuin se olisi ollut, jos osapuoli olisi toiminut yhteistyössä. (1) EYVL L 56 6.3.1996, s. 1. (2) EYVL L 305 7.11.2002, s. 1. (3) EYVL L 227 23.8.2001, s. 1. (4) EYVL L 227 23.8.2001, s. 56. (5) Tämä tarkoittaa asiakirjan olevan tarkoitettu ainoastaan sisäiseen käyttöön. Se on suojattu Euroopan parlamentin ja neuvoston asetuksen (EY) N:o 1049/2001 (EYVL L 145, 31.5.2001, s. 43) 4 artiklan nojalla. Se on neuvoston asetuksen (EY) N:o 384/96 (EYVL L 56, 6.3.1996, s. 1) 19 artiklassa ja vuoden 1994 GATT-sopimuksen VI artiklan soveltamisesta tehdyn WTO-sopimuksen (polkumyynnin vastainen sopimus) 6 artiklassa tarkoitettu luottamuksellinen asiakirja.